**LUNCA**

Ko bo lunca z neba zasijala,

skupaj šla bova midva na pot,

ti molče mi boš roko podala,

jaz objel te bom, draga, toplo.

Jaz objel te bom, ljubica, vroče,

ti poljub mi boš dala sladak,

kar bilo je takrat nemogoče,

vse izpolnil večerni bo mrak.

Vso dolgo noč

mi v prsih srček nagaja,

ko prek poljan

srce mi k ljub’ci uhaja.

Morda takrat

se bo najina želja spolnila,

ko prek poljan

skupaj šla bova midva na pot.

…ko prek poljan

skupaj šla bova srečo iskat.